RO
C 275/32
Jurnalul Oficial al Uniunii Europene
18.7.2022
2.11.
CESE recomandă Comisiei Europene să acorde prioritate și misiunilor și măsurilor care generează noi locuri de muncă de înaltă calitate, activitate economică, venituri, bogăție și o calitate a vieții ridicată pentru cetățenii UE, precum menținerea competitivității produselor tehnologice europene în contextul unei concurențe globale acerbe (în special cu China, Coreea de Sud etc.). 2.12.
O parte semnificativă a locurilor de muncă și a bogăției Europei provine din exporturile de produse tehnologice ale Europei (autoturisme, utilaje, materiale etc.).
O altă sursă importantă de noi locuri de muncă în Europa sunt microîntreprinderile și IMM-urile, întreprinderile nou-înființate inovatoare, întreprinderile în curs de extindere și învățământul universitar. 3.
Observații specifice 3.1.
Misiunea 1 – Adaptarea la schimbările climatice 3.1.1.
Schimbările climatice reprezintă una dintre cele mai mari provocări pentru umanitate în secolul al 21-lea.
Factorii de decizie politică vor trebui să anticipeze schimbările viitoare pentru a proteja sectoarele și grupurile cele mai expuse riscului, luând în considerare, de asemenea, ocuparea forței de muncă.
3.1.2.
Aproape toate măsurile din cadrul Pactului verde au drept consecință majorarea prețurilor la energia electrică, la combustibili, încălzirea locuințelor etc. pentru cetățenii UE.
Aceste majorări ale prețurilor au un impact deosebit de ridicat asupra a sute de milioane de cetățeni din statele membre ale UE cu venituri mici și medii, precum și asupra persoanelor vulnerabile, în general – adesea cetățeni ai UE cu venituri mici.
Aceasta înseamnă că toate măsurile Pactului verde au un impact social semnificativ și trebuie gestionate cu atenție.
Ele trebuie să sporească prosperitatea și să nu îi lase deoparte pe cei care au nevoie de sprijin pentru a face față schimbării.
3.1.3. includ:
Exemplele de noi tehnologii care vor juca fără îndoială un rol foarte important în reducerea emisiilor de CO2
— decarbonizarea generării de energie electrică; — decarbonizarea industriilor care emit CO2 – de exemplu, industria oțelului, industria cimentului etc.; — captarea și stocarea dioxidului de carbon (CSC) și, de exemplu, stațiile de epurare a apelor uzate; — stocarea puterii electrice pe o scară foarte largă la costuri specifice scăzute; — electromobilitatea; — rețelele inteligente și rețelele electrice de înaltă tensiune; — orașele inteligente etc.
3.1.4.
Aceste tehnologii sunt ușor de enumerat pe hârtie, dar punerea lor în aplicare este, fără îndoială, o imensă provocare, dată fiind anvergura necesară pentru toate cele 27 de state membre ale UE, precum și la nivel global.
3.1.5.
Un element esențial în contextul concurenței globale în ceea ce privește noile tehnologii va fi disponibilitatea unui număr mare de cercetători și ingineri.
Aceasta este cu siguranță o imensă provocare pentru Europa.
În ultimii 20 de ani, în unele țări din Asia a crescut masiv numărul studenților la fizică, TIC și inginerie, în timp ce în Europa, cifrele au rămas mai mult sau mai puțin aceleași.
Misiunile europene ar trebui să promoveze nu numai sporirea numărului acestor studenți, ci și o schimbare în tendința actuală de „exod al creierelor”, al persoanelor cu înaltă calificare, transformând-o într-o tendință de atragere a creierelor în UE.
3.1.6.
CESE recomandă cu fermitate Comisiei să definească măsuri pentru a îmbunătăți semnificativ competențele de bază și a spori numărul studenților la fizică, TIC și inginerie, precum și la medicină și farmacologie în Europa, în următorii 20 de ani.
Fără această rezervă de specialiști în domeniul ingineriei, Europa va continua să rămână în urmă în ceea ce privește toate tehnologiile necesare pentru combaterea schimbărilor climatice. 3.2.
Misiunea 2 – Cancerul 3.2.1.
Cele 27 de state membre ale UE se confruntă permanent cu un număr tot mai mare de cazuri de cancer.
UE27 trebuie să colaboreze pentru a îmbunătăți diagnosticarea, terapia, accesul la tratamente personalizate, tratamentul și prevenirea – după cum s-a subliniat deja în Avizul CESE pe tema „Planul european de combatere a cancerului” (4) din iunie 2021.
Prin urmare, CESE salută faptul că cercetarea vizând prevenirea și tratamentul cancerului este menționată printre cele cinci misiuni ale UE.
(4)
JO C 341, 24.8.2021, p. 76.